Érik Comas je debitiral v sezoni 1991, ko je kot najboljšo uvrstitev sezone dosegel osmo mesto na Veliki nagradi Kanade. Prvo uvrstitev med dobitnike točk je dosegel v naslednji sezoni 1992 s šestim mestom ponovno na Veliki nagradi Kanade, uvrstitev ki jo je ponovil še na Veliki nagradi Nemčije. Na domači dirki za Veliko nagrado Francije pa je dosegel peto mesto, svoj najboljši rezultat v karieri. V sezoni 1993 je dosegel eno šesto mesto na Veliki nagradi Italije, v sezoni 1994 na Velikih nagradah Pacifika in Nemčije, po koncu sezone pa se je upokojil.